Аббуд, Карима

Карима Аббуд () (1896, Шефарам — 1940, Назарет) — палестин фотограф, Палестинада бир дугаар херээжен фотограф. «Леди-фотограф» («Lady Photographer») деп улуска сурагжаан.

 Намдары 
оң|мини|200x200пкс|Кафр-Кана
Асад Аббуд деп протестант шажынчы кижиниң өг-бүлезинге Шефарам деп хоорайга төрүттүнген.

Өг-бүлези аңгы-аңгы черлерже көжүп чоруп турган. Соонда барып, 1905 чылда Вифлеемге турумчуп чурттай бергеннер.

1913 чылда Карима 17 харлап тургаш, ачазындан белек кылдыр бир дугаар фотоаппарат алган. Оон эгелээш-ле төрелдерин, эш-өөрүн, долгандыр бойдусту тырттырып эгелээн. Баштайгы чуруктары 1919 чылдарда көстүп эгелээн. Иерусалимге Шмидттиң уруглар школазын дооскан. Соонда Бейрутта американ университетке араб филология өөренип турган. 1940 чылдарда, ада-иези чок болганда, ол Иерусалимче көже бергеш, оон дедир Вифлеемге келген.

Назаретке 1955 чылда чок болган.

 Чурук тырттырар уран чүүлү 
1930 чылдарның эгезинден ол чурук тырттырарын профессионал деңнелде кылып эгелээн. Ылаңгыя Назаретке ооң ат-сураа үнүп эгелээн. Ажыдып алган студиязынга ол кыс улустуң, чаш улустуң чуруктарын тырттырып турган, база ол ышкаш куда-дой дээш оон-даа өске байырлалдар тырттырып ажылдап турган. Кижилер чуруктарындан өске ол Ближний Востоктуң хоорайларын база тырттырып турган (Вифлеем, Назарет, Баальбек,
Тверия дээш о.ө.). Тырттырган чуруктарын хол-биле будуп турган.

Чүс-чүс чуруктарны тырттырган, оларның хөй кезии Арабо-израиль дайынынга читкен (1947—1949).

2006 чылда Иерусалимге Аббудтуң 1930-1948 чылдарда чурттап турган бажыңындан 400 хире чуруктарны тыпкан. 
оң|мини|200x200пкс|Дева Марияның суг бажы
солагай|мини|200x200пкс|Иордан хем

 Демдеглелдер 

 Шөлүглер 
 Karimeh Abbud: Early Woman Photographer (1896—1955) Ahmad Mrowat